(3)

Lisätään 2 artiklan jälkeen artiklat seuraavasti: ”2 a artikla Kaasun siirtoverkonhaltijoiden eurooppalainen verkosto Kaikkien siirtoverkonhaltijoiden on tehtävä yhteisön tason yhteistyötä perustamalla kaasun siirtoverkonhaltijoiden eurooppalainen verkosto, jonka tarkoituksena on turvata Euroopan kaasunsiirtoverkon optimaalinen hallinta, koordinoitu toiminta ja hyvä tekninen kehitys ja edistää kaasun sisämarkkinoiden loppuun saattamista, rajat ylittävää kauppaa ja energiamarkkinoiden toimintaa . 2 b artikla Kaasun siirtoverkonhaltijoiden eurooppalaisen verkoston perustaminen 1. Kaasun siirtoverkonhaltijoiden on toimitettava viimeistään […] komissiolle ja virastolle luonnos perustettavan kaasun siirtoverkonhaltijoiden eurooppalaisen verkoston perussäännöksi, luettelo sen tulevista jäsenistä sekä luonnos työjärjestykseksi ▐. 2. Virasto antaa komissiolle lausunnon perussääntöluonnoksesta, jäsenluettelosta ja työjärjestysluonnoksesta kahden kuukauden kuluessa niiden vastaanottamisesta kuultuaan virallisesti kaikkia sidosryhmiä ja erityisesti järjestelmän käyttäjiä ja asiakkaita edustavia organisaatioita. 3. Komissio antaa lausunnon perussääntöluonnoksesta, jäsenluettelosta ja työjärjestysluonnoksesta ottaen huomioon 2 kohdassa säädetyn viraston lausunnon ja kolmen kuukauden kuluessa siitä, kun se on saanut tämän lausunnon. 4. Siirtoverkonhaltijoiden on perustettava kaasun siirtoverkonhaltijoiden eurooppalainen verkosto, vahvistettava sen perussääntö ja työjärjestys sekä julkaistava ne kolmen kuukauden kuluessa komission lausunnon vastaanottamisesta. 2 c artikla Kaasun siirtoverkonhaltijoiden eurooppalaisen verkoston tehtävät 1. Saavuttaakseen 2 a artiklassa säädetyt tavoitteet kaasun siirtoverkonhaltijoiden eurooppalaisen verkoston on hyväksyttävä ja toimitettava virastolle hyväksyttäväksi 2 d artiklassa säädettyä menettelyä noudattaen ja [energia-alan sääntelyviranomaisten yhteistyöviraston perustamisesta annetun] asetuksen (EY) N:o …/2008 6 artiklan 3 kohdan mukaisesti seuraavat : a) yhteistyössä markkinaosapuolten ja verkon käyttäjien kanssa laadittu luonnos verkkoja koskeviksi säännöiksi 3 kohdassa mainituilla aloilla b) verkon yhteiseen toimintaan liittyvät välineet ja tutkimussuunnitelmat c) joka toinen vuosi 10-vuotinen investointisuunnitelma, johon sisältyy selvitys tarjonnasta ja kysynnästä d) toimenpiteet, joilla varmistetaan verkon toiminnan reaaliaikainen koordinointi normaali- ja hätätilanteissa e) suuntaviivat yhteisön ja kolmansien maiden siirtoverkonhaltijoiden teknisen yhteistyön koordinointia varten f) viraston määrittelemiin painopisteisiin perustuva vuotuinen työohjelma g) vuosikertomus, ja h) vuotuiset talvi- ja kesätoimitusten riittävyysnäkymät. 2. Edellä 1 kohdan f alakohdassa tarkoitetussa vuotuisessa työohjelmassa on oltava luettelo ja kuvaus kyseisenä vuonna laadittavista verkkoja koskevista säännöistä, verkon toiminnan koordinointia ja tutkimus- ja kehittämistoimintaa kyseisenä vuonna koskeva suunnitelma sekä alustava aikataulu. 3. Yksityiskohtaisten verkkoja koskevien sääntöjen on katettava seuraavat alat vuotuisessa työohjelmassa määriteltyjen painopisteiden mukaisesti: a) varmuutta ja luotettavuutta koskevat säännöt, mukaan luettuina yhteentoimivuutta koskevat säännöt ja hätätilanteita koskevat menettelyt b) verkkoon kytkemistä ja verkkoon pääsyä koskevat säännöt ▐ c) rajat ylittävää kapasiteetinjakoa ja ylikuormituksen hallintaa koskevat säännöt ▐ d) verkkoihin liittyvät avoimuutta koskevat säännöt e) tasehallintaa ja taseselvitystä koskevat säännöt ▐ ▐ f) kaasuverkkojen energiatehokkuus. 4. Virasto seuraa, että kaasun siirtoverkonhaltijoiden eurooppalainen verkosto panee täytäntöön verkkoja koskevat säännöt . 5. Kaasun siirtoverkonhaltijoiden eurooppalaisen verkoston on joka toinen vuosi julkaistava yhteisön laajuinen 10-vuotinen investointisuunnitelma sen jälkeen, kun virasto on sen hyväksynyt . Investointisuunnitelmaan on sisällyttävä integroidun verkon mallintaminen, ottaen huomioon varastot ja nesteytetyn maakaasun käsittelylaitokset, skenaarioiden laatiminen, selvitys tarjonnasta ja kysynnästä sekä verkon häiriönkestävyyden arviointi. Investointisuunnitelman on perustuttava erityisesti kansallisiin investointisuunnitelmiin, ja siinä on otettava huomioon verkkosuunnittelun yhteisön laajuiset ja alueelliset näkökohdat, kuten Euroopan laajuisia energiaverkkoja koskevat suuntaviivat Euroopan parlamentin ja neuvoston päätöksen N:o 1364/2006/EY (10) mukaisesti. Investointisuunnitelmassa on määriteltävä puuttuvat investoinnit erityisesti rajat ylittävän kapasiteetin osalta, ja siihen on sisällyttävä investoinnit erityisesti yhteenliitäntöihin, painopistealueena ”energiasaarekkeiden” ja kaasuverkkojen väliset liitokset Euroopan unionissa, ja muuhun infrastruktuuriin tehtävät investoinnit, joita tehokas kauppa, kilpailu ja toimitusvarmuus edellyttävät. Investointisuunnitelmaan on liitettävä katsaus esteistä, joita erilaiset lupamenettelyt tai -käytännöt aiheuttavat verkon rajat ylittävän kapasiteetin lisäämiselle . Siirtoverkonhaltijoiden on pantava julkaistu investointisuunnitelma täytäntöön. 6. Kaasun siirtoverkonhaltijoiden eurooppalainen verkosto voi omasta aloitteestaan ehdottaa virastolle luonnoksia verkkoja koskeviksi säännöiksi muilla kuin 3 kohdassa luetelluilla aloilla 2 a artiklassa asetettujen tavoitteiden saavuttamiseksi. Virasto hyväksyy verkkoja koskevat säännöt 2 f artiklassa tarkoitettua menettelyä noudattaen ja varmistaa, että säännöt eivät ole ristiriidassa 2 e artiklan nojalla hyväksyttyjen suuntaviivojen kanssa. 2 d artikla Viraston toteuttama seuranta 1. Viraston on seurattava kaasun siirtoverkonhaltijoiden eurooppalaiselle verkostolle 2 c artiklan 1 kohdassa asetettujen tehtävien toteuttamista. 2. Kaasun siirtoverkonhaltijoiden eurooppalaisen verkoston on toimitettava virastolle hyväksyttäväksi verkkoja koskevien sääntöjen ▐ luonnokset ja 2 c artiklan 1 kohdassa tarkoitetut asiakirjat . Kaasun siirtoverkonhaltijoiden eurooppalaisen verkoston on kerättävä kaikki asiaan liittyvät tiedot verkoja koskevien sääntöjen täytäntöönpanosta ja toimitettava tiedot viraston arvioitaviksi. 3. Viraston on seurattava teknisten sääntöjen, 10-vuotisen investointisuunnitelman ja vuotuisen työohjelman täytäntöönpanoa ja esitettävä seurannan tulokset vuotuisessa kertomuksessaan. Jos siirtoverkonhaltijat eivät noudata verkkoja koskevia sääntöjä, 10-vuotista investointisuunnitelmaa tai kaasun siirtoverkonhaltijoiden eurooppalaisen verkoston vuotuista työohjelmaa, viraston on ilmoitettava asiasta komissiolle. 2 e artikla Suuntaviivojen laatiminen 1. Komissio laatii virastoa kuultuaan vuotuisen luettelon kaasun sisämarkkinoiden kehittämisen kannalta erityisen tärkeistä seikoista. 2. Komissio valtuuttaa luettelon huomioon ottaen viraston laatimaan kuuden kuukauden kuluessa luonnoksen suuntaviivoiksi, joissa vahvistetaan selkeät ja objektiiviset perusperiaatteet sääntöjen yhdenmukaistamiseksi 2 c artiklassa tarkoitetulla tavalla. 3. Suuntaviivoja laatiessaan viraston on virallisesti kuultava laajasti ja avoimella tavalla kaasun siirtoverkonhaltijoiden eurooppalaista verkostoa ja muita sidosryhmiä. 4. Virasto hyväksyy suuntaviivoja koskevan luonnoksen kuulemisen tulosten perusteella. Sen on ilmoitettava tarkasti kuulemismenettelyn aikana saadut huomautukset ja se, miten ne on otettu huomioon. Sen on perusteltava tapaukset, joissa huomautuksia ei ole otettu huomioon. 5. Komissio voi omasta aloitteestaan tai viraston pyynnöstä käynnistää saman menettelyn suuntaviivojen ajantasaistamiseksi. 2 f artikla Verkkoja koskevien sääntöjen laatiminen 1. Kuuden kuukauden kuluessa siitä, kun virasto on hyväksynyt suuntaviivat, ja 2 e artiklan mukaisesti komissio valtuuttaa kaasun siirtoverkonhaltijoiden eurooppalaisen verkoston laatimaan luonnoksen verkkoja koskeviksi säännöiksi täysin suuntaviivoissa annettujen periaatteiden mukaisesti. 2. Laatiessaan näitä sääntöjä kaasun siirtoverkonhaltijoiden eurooppalaisen verkoston on otettava huomioon markkinaosapuolten ja verkonkäyttäjien tekninen asiantuntemus ja tiedotettava niille asian edistymisestä. 3. Kaasun siirtoverkonhaltijoiden eurooppalaisen verkoston on toimitettava sääntöjä koskeva luonnos virastolle. 4. Viraston on järjestettävä laaja ja avoin virallinen kuuleminen luonnoksesta verkkoja koskeviksi säännöiksi. 5. Virasto hyväksyy luonnoksen verkkoja koskeviksi säännöiksi kuulemisen tulosten perusteella. Sen on ilmoitettava tarkasti kuulemismenettelyn aikana saadut huomautukset ja se, miten ne on otettu huomioon. Sen on perusteltava tapaukset, joissa huomautuksia ei ole otettu huomioon. 6. Voimassa olevia verkkoja koskevia sääntöjä voidaan tarkistaa viraston omasta aloitteesta tai kaasun siirtoverkonhaltijoiden eurooppalaisen verkoston pyynnöstä samaa menettelyä noudattaen. 7. Komissio voi viraston suosituksesta esittää luonnoksen verkkoja koskeviksi säännöiksi 14 artiklan 1 kohdassa tarkoitetulle komitealle, jotta ne voidaan lopullisesti hyväksyä 14 artiklan 2 kohdassa tarkoitettua valvonnan käsittävää sääntelymenettelyä noudattaen . 2 g artikla Kuulemiset 1. Toteuttaessaan tehtäviään viraston on avoimella tavalla ▐ kuultava virallisesti kaikkia markkinaosapuolia, joita asia koskee ▐. Kuultavia tahoja ovat kaasuntoimittajat, asiakkaat, verkon käyttäjät, jakeluverkonhaltijat, nesteytetyn maakaasun käsittelylaitteistojen ja varastointilaitteistojen haltijat, mukaan luettuina (teollisuuden) organisaatiot, tekniset elimet ja sidosryhmien yhteisöt, joita asia koskee. 2. Kaikki 1 kohdassa tarkoitettuihin kysymyksiin liittyvät asiakirjat ja kokouspöytäkirjat on julkistettava. 3. Ennen suuntaviivojen ja verkkoja koskevien sääntöjen hyväksymistä viraston on ilmoitettava kuulemismenettelyssä esitetyt huomautukset ja se, miten ne on otettu huomioon. Sen on perusteltava tapaukset, joissa huomautuksia ei ole otettu huomioon. 4. Kaasun siirtoverkonhaltijoiden eurooppalaisen verkoston on toimittava yhteistyössä markkinaosapuolten ja verkon käyttäjien kanssa 2 f artiklan 2 kohdan mukaisesti. 2 h artikla Kustannukset Kaasun siirtoverkonhaltijoiden eurooppalaisen verkoston 2 a – 2 i artiklassa tarkoitetuista tehtävistä aiheutuvista kustannuksista vastaavat siirtoverkonhaltijat, ja kyseiset kustannukset otetaan huomioon tariffeja laskettaessa. 2 i artikla Siirtoverkonhaltijoiden alueellinen yhteistyö 1. Siirtoverkonhaltijoiden on toteutettava kaasun siirtoverkonhaltijoiden eurooppalaisessa verkostossa alueellinen yhteistyö, jolla edistetään 2 c artiklan 1 kohdassa tarkoitettujen tehtävien toteuttamista. Erityisesti niiden on julkaistava joka toinen vuosi alueellinen investointisuunnitelma, jonka perusteella ne voivat tehdä investointipäätöksiä. Alueellinen investointisuunnitelma ei saa olla ristiriidassa 2 c artiklan 1 kohdan c alakohdassa tarkoitetun 10-vuotisen investointisuunnitelman kanssa. 2. Siirtoverkonhaltijoiden on edistettävä operatiivisia järjestelyjä, joilla voidaan varmistaa verkon optimaalinen hallinta, sekä edistettävä energiapörssien kehittämistä, rajat ylittävän kapasiteetin koordinoitua jakamista ▐ ja rajat ylittävien tasehallintamekanismien yhteensopivuutta . 3. Kansallisten sääntelyviranomaisten ja muiden asianomaisten kansallisten viranomaisten on toimittava yhteistyössä kaikilla tasoilla, jotta markkinasuunnittelu saataisiin yhdenmukaistettua ja niiden kansalliset markkinat voitaisiin yhdentää vähintään yhdellä tai useammalla aluetasolla, mikä olisi ensimmäinen välivaihe sisämarkkinoiden täydellisen vapauttamisen prosessissa. Viranomaisten on erityisesti tuettava verkonhaltijoiden yhteistyötä aluetasolla ja helpotettava niiden alueellista yhdentymistä, jotta voidaan luoda kilpailukykyiset sisämarkkinat, edistää niiden teknisten ja sääntelykehysten yhdenmukaistamista ja ennen kaikkea integroida edelleen olemassa olevat ”kaasusaarekkeet”